Scharnbergs bedstemor var arbejderkvinde, enke med 7 børn og med til at stifte [[Kvindeligt Arbejderforbund]] i [[Haderslev]]. I [[1950'erne]] under [[Den kolde krig]] var han [[Pacifisme|pacifist]] og [[militærnægter]] og kom i fængsel for sin overbevisning. Efter fængslet skrev han sin første roman. Som ung digter deltog han i en fredsmarch i [[England]] og kom hjem og startede [[Kampagnen mod Atomvåben]]. Denne første egentlige [[græsrodsbevægelse]] efter frihedskampen gennemførte fra 1960-1963 påskemarcher fra [[Holbæk]] til [[København]] og marcherede over grænsen til tyske fredsfolk. Den blev ledet af en spinkel, kæderygende, nervøs digter, som forstod at sætte præcise, følsomme ord på kravet om ''Nej til atomvåbern på dansk jord'' og ''Stop for kerneforsøg og oprustning''.
Personbillede_savnes Litteratur Uddannelse Uddannelsesinstitutioner